**OBRAZLOŽENJE PRORAČUNA OPĆINE SVETI JURAJ NA BREGU ZA 2022. GODINU**

**I PROJEKCIJA ZA 2023. I 2024. GODINU**

Sukladno odredbi članka 37. stavak 4. Zakona o proračunu („Narodne novine“, broj 87/08., 136/12. i 15/15.) općinski načelnik Općine Sveti Juraj na Bregu utvrdio je Prijedlog Proračuna Općine Sveti Juraj na Bregu za 2022. godinu s projekcijama za 2023. i 2024. godinu te je isti uputio vijećnicima Općinskog vijeća Općine Sveti Juraj na Bregu na razmatranje i donošenje. Općinsko vijeće obvezno je donijeti Proračun Općine Sveti Juraj na Bregu za 2022. godinu s projekcijama za 2023. i 2024. godinu do kraja prosinca 2021. godine. Uz proračun i projekcije donosi se i Odluka o izvršavanju Proračuna Općine Sveti Juraj na Bregu za 2022. godinu.

 Prijedlog Proračuna Općine Sveti Juraj na Bregu za 2022. godinu s projekcijama za 2023. i 2024. godinu izrađen je po metodologiji propisanoj Zakonom o proračunu. Temeljem Zakona o proračunu i Pravilnika o proračunskim klasifikacijama u nastavku se obrazlaže slijedeće:

1. Prihodi proračuna – po ekonomskoj klasifikaciji
2. Rashodi proračuna – po ekonomskoj klasifikaciji
3. Račun financiranja
4. Rashodi i izdaci proračuna
* po organizacijskoj klasifikaciji
* po programskoj klasifikaciji
* po izvorima financiranja
1. Plan razvojnih programa.
2. **PRIHODI PRORAČUNA OPĆINE SVETI JURAJ NA BREGU – PO EKONOMSKOJ KLASIFIKACIJI**

Prihodi proračuna Općine Sveti Juraj na Bregu za 2022. godinu planiraju se u iznosu od 22.958.500,00 kn, u 2023. godini prihodi proračuna planirani su u iznosu od 19.994.000,00 kn, u 2024. godini prihodi su planirani su u iznosu od 21.163.000,00 kn.

 Ukupni proračunski prihodi sastoje se prihoda poslovanja i prihoda od prodaje nefinancijske imovine.

* 1. **Prihodi poslovanja**

Prihodi poslovanja planiraju se za 2022. godinu u iznosu od 22.958.500,00 kn, a obzirom na vrste prihoda poslovanja planiraju se:

* Prihodi od poreza u iznosu od 9.885.000,00 kn,
* Pomoći iz inozemstva i od subjekata unutar općeg proračuna u iznosu od 7.189.000,00 kn,
* Prihodi od imovine u iznosu od 965.000,00 kn,
* Prihodi od upravnih i administrativnih pristojbi, pristojbi po posebnim propisima i naknada u iznosu od 989.500,00 kn,
* Prihodi od prodaje proizvoda i robe te pruženih usluga i prihodi od donacija u iznosu od 3.810.000,00 kn,
* Kazne, upravne mjere i ostali prihodi u iznosu od 120.000,00 kn,
* Prihodi od prodaje neproizvedene dugotrajne imovine u iznosu od 75.000,00 kn,
* Prihodi od prodaje proizvedene dugotrajne imovine u iznosu od 20.000,00 kn.

Projekcija prihoda poslovanja za 2023. godinu iznosi 19.994.000,00 kn, a za 2024. godinu iznosi 21.163.000,00 kn.

* 1. **Prihodi od prodaje nefinancijske imovine**

Prihodi od prodaje nefinancijske imovine planiraju se za 2022. godinu u iznosu od 95.000,00 kn, a s obzirom na vrste prihoda od prodaje nefinancijske imovine planiraju se:

* Prihodi od prodaje neproizvedene dugotrajne imovine u iznosu od 75.000,00 kn,
* Prihodi od prodaje proizvedene dugotrajne imovine u iznosu od 20.000,00 kn.

Projekcija prihoda od prodaje nefinancijske imovine za 2023. godinu iznosi 101.000,00 kn a za 2024. godinu iznosi 107.000,00 kn.

Prikaz planiranih prihoda po vrstama 2021., 2022., 2023. i 2024. godinu:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **konto** | **Vrsta prihoda** | **PLAN ZA****2021. (I.izmjene)** | **PLAN ZA****2022.** | **Indeks****%** | **PLAN ZA****2023.** | **Indeks****%** | **PLAN ZA****2024.** | **Indeks****%** |
| **61** | Prihodi od poreza | 8.734.000,00 | 9.885.000,00 | 113,17 | 9.750.000,00 | 98,63 | 9.800.000,00 | 100,51 |
| **63** | Pomoći iz inozemstva i od subjekata unutar općeg proračuna | 7.318.950,00 | 7.189.000,00 | 98,22 | 4.248.000,00 | 59,09 | 5.255.000,00 | 123,70 |
| **64** | Prihodi od imovine | 1.222.000,00 | 965.000,00 | 78,96 | 987.000,00 | 102,27 | 1.005.000,00 | 101,82 |
| **65** | Prihodi od upr. i administrativnih pristojbi, prist. po posebnim propisima i naknada | 814.600,00 | 989.500,00 | 121,47 | 1.010.000,00 | 102.07 | 1.035.000,00 | 102,47 |
| **66** | Prihodi od prodaje proizvoda i robe te pruženih usluga i prihodi od donacija | 735.000,00 | 3.810.000,00 | 518,36 | 3.872.000,00 | 101,62 | 3.934.000,00 | 101.60 |
| **68** | Kazne, upravne mjere i ostali prihodi | 67.000,00 | 120.000,00 | 179.10 | 127.000,00 | 105,83 | 134.000,00 | 105,51 |
| **71** | Prihodi od prodaje neproizvedene dugotrajne imovine | 15.000,00 | 95.000,00 | 633,00 | 101.000,00 | 106,31 | 107.000,00 | 105,94 |
| **72** | Prihodi od prodaje proizvedene dugotrajne imovine | 15.000,00 | 20.000,00 | 133,33 | 21.000,00 | 105,00 | 22.000,00 | 104,76 |

1. **RASHODI PRORAČUNA OPĆINE SVETI JURAJ NA BREGU – PO EKONOMSKOJ KLASIFIKACIJI**

Rashodi Proračuna Općine Sveti Juraj na Bregu za 2022. godinu planiraju se u iznosu od 14.938.500,00 kn, u 2023. godini rashodi se planiraju u iznosu od 10.251.000,00 kn a rashodi za 2024. godinu projicirani su u iznosu od 10.624.000,00 kn.

* 1. **Rashodi poslovanja**

Rashodi poslovanja planiraju se za 2022. godinu u iznosu od 14.938.500,00 kn, a obzirom na vrste rashoda poslovanja planiraju se:

* Rashodi za zaposlene (31) u iznosu od 2.402.500,00 kn,
* Materijalni rashodi (32) u iznosu od 4.611.000,00 kn,
* Financijski rashodi (34) u iznosu od 93.000,00 kn,
* Subvencije (35) u iznosu od 50.000,00 kn,
* Pomoći dane u inozemstvo i unutar općeg proračuna (36) u iznosu od 1.000.000,00 kn,
* Naknade građanima i kućanstvima na temelju osiguranja i druge naknade (37) u iznosu od 2.220.000,00 kn,
* Ostali rashodi (38) u iznosu od 4.562.000,00 kn.
	1. **Rashodi za nabavu nefinancijske imovine**

Rashodi za nabavu nefinancijske imovine za 2022. godinu planiraju u iznosu od 12.485.000,00 kn, a obzirom na vrste rashoda planiraju se:

* Rashodi za nabavu neproizvedene dugotrajne imovine (41) u iznosu od 200.000,00 kn,
* Rashodi za nabavu proizvedene dugotrajne imovine (42) u iznosu od 9.210.000,00 kn,
* Rashodi za dodatna ulaganja na nefinancijskoj imovini (45) u iznosu od 3.075.000,00 kn.
1. **RAČUN FINANCIRANJA**

Izdaci za otplatu glavnice primljenih kredita i zajmova planiraju se u 2022. godini u iznosu od 600.000,00 kn, u 2023. godini u iznosu od 600.000,00 kn i u 2024. godini u iznosu od 300.000,00 kn.

1. **RASHODI I IZDACI PRORAČUNA**

**4.1. Rashodi i izdaci proračuna po organizacijskoj klasifikaciji**

Organizacijska struktura proračuna prikazuje raspored sredstava planiranih u Proračunu po razdjelima, glavama i proračunskim korisnicima.

Organizacijska struktura Proračuna Općine Sveti Juraj na Bregu za razdoblje 2022.-2024. izrađena je na temelju Odluke o ustrojstvu Jedinstvenog upravnog odjela Općine Sveti Juraj na Bregu, Odluke o osnivanju Dječjeg vrtića i Pravilnika o proračunskim klasifikacijama te ima:

|  |  |
| --- | --- |
| **RAZDJEL 001** | **JEDINSTVENI UPRAVNI ODJEL** |
| **GLAVA 001** | **JEDINSTVENI UPRAVNI ODJEL** |
| **KORISNIK 001** | **JEDINSTVENI UPRAVNI ODJEL OPĆINE SVETI JURAJ NA BREGU** |

**i**

|  |  |
| --- | --- |
| **RAZDJEL 002** | **PRORAČUNSKI KORISNICI** |
| **GLAVA 00201** | **DJEČJI VRTIĆ JUROVSKA PČELICA** |
| **KORISNIK 00201** | **DJEČJI VRTIĆ JUROVSKA PČELICA** |

|  |  |
| --- | --- |
| **RAZDJEL 001** | **JEDINSTVENI UPRAVNI ODJEL** |

**4.2**. **Rashodi i izdaci proračuna po programskoj klasifikaciji**

**Program 1001 DOBRO UPRAVLJANJE U JAVNOM SEKTORU**

**Opis i cilj programa**: Program obuhvaća aktivnosti za redovno financiranje prava iz radnog odnosa za sve službenike i namještenike općinske uprave, sredstva za podmirivanje materijalnih rashoda, rashode za usluge, ostali rashodi, otplata kamata za nabavu dugotrajne imovine, usluge pravnog savjetovanja i geodetsko-katastarske usluge, naknada načelniku i predstavničkim tijelima, ulaganja u računalne programe, prostorni plan Općine, rashodi platnog prometa i sudske pristojbe i ostalo, reprezentacija i dječji darovi, postrojenja i oprema i radovi i oprema na općinskom groblju.

Osnovni cilj programa je osiguravanje nesmetanog obavljanja poslova općinske uprave, a radi zadovoljavanja potreba mještana u okviru zakonom utvrđenih zadaća koje obavlja jedinica lokalne samouprave.

**Sredstva za realizaciju programa**: u 2022. godini sredstva za realizaciju ovog programa planiraju se u iznosu od 1.157.500,00 kn, u 2023. godini u iznosu od 4.295.000,00 kn i u 2024. godini u iznosu od 4.445.000,00 kn.

Program 1001 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2022.** | **Plan za 2023.** | **Plan za 2024.** |
| A100101 | Plaće i naknade | 1.157.500,00 | 4.295.000,00 | 4.445.000,00 |
| A100102 | Materijalni rashodi | 582.000,00 | 0,00 | 0,00 |
| A100103 | Rashodi za usluge | 925.000,00 | 0,00 | 0,00 |
| A100104 | Ostali rashodi | 1.710.000,00 | 0,00 | 0,00 |
| A100105 | Otplata kamata za nabavu dugotrajne imovine | 70.000,00 | 85.000,00 | 90.000,00 |
| A100106 | Usluge pravnog savjetovanja i geodetsko-katastarske usluge | 855.000,00 | 0,00 | 0,00 |
| A100107 | Naknada načelniku i predstavničkim tijelima | 150.000,00 | 0,00 | 0,00 |
| A100108 | Ulaganja u računalne programe | 50.000,00 | 0,00 | 0,00 |
| A100109 | Prostorni plan Općine | 100.000,00 | 0,00 | 0,00 |
| A100110 | Rashodi platnog prometa i sudske pristojbe i ostalo | 18.000,00 | 0,00 | 0,00 |
| A100111 | Reprezentacija i dječji darovi | 150.000,00 | 0,00 | 0,00 |
| A100112 | Postrojenja i oprema | 1.050.000,00 | 0,00 | 0,00 |
| A100112 | Radovi i oprema na općinskom groblju | 50.000,00 | 0,00 | 0,00 |
| T100101 | Radovi i oprema na općinskom groblju | 600.000,00 | 600.000,00 | 300.000,00 |
| T100101 | Radovi i oprema na općinskom groblju | 520.000,00 | 0,00 | 0,00 |

**Program 1007 KOMUNALNI RASHODI**

**Opis i cilj programa**: Program obuhvaća aktivnosti vezane uz deratizaciju i dezinsekciju, čišćenje snijega, košnja bankina, održavanje cesta i poljskih putova. Osnovni cilj programa je provođenje komunalnih usluga radi zadovoljenja potreba mještana u smislu osiguranja adekvatne prometne, javne i komunalne infrastrukture, koja će stvoriti jednake životne uvjete stanovnika na području Općine.

**Sredstva za realizaciju programa** u 2022. godini planiraju se u iznosu 700.000,00 kn, u 2023. godini u iznosu od 0,00 kn, a u 2024. godini u iznosu od 0,00 kn.

Program 1007 obuhvaća sljedeće aktivnosti i projekte s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2022.** | **Plan za 2023.** | **Plan za 2024.** |
| A10070 | Komunalne usluge | 700.000,00 | 0,00 | 0,00 |

**Program 1011 NAKNADE GRAĐANIMA**

**Opis i cilj programa**: Program se osiguravaju financijska sredstva koja se odnose na izdatke za dječji vrtić i jaslice, subvencije za odvoz otpada, pomoć obiteljima i kućanstvima, edukacijsko-rehabilitacijski tretmani i pomoć osobama s invaliditetom, asistent u nastavi, stipendije i školarine, potpora za opremu za novorođenčad, potpora za podmirenje troškova stanovanja – ogrjev, sufinanciranje produženog boravka učenika osnovne škole, sufinanciranje prijevoza učenika osnovne škole, sufinanciranje najma dvorane za školsku djecu, sufinanciranje prehrane učenika osnovne škole, sufinanciranje obveznih udžbenika za osnovnu školu i subvencioniranje troškova prehrane socijalno potrebitim osobama.

Opći cilj programa je poboljšanje kvalitete života i podizanje životnog standarda mještana, a posebni cilj programa je zadovoljenje osnovnih životnih potreba socijalno ugroženih osoba, te osoba koje zbog zdravstvenih razloga ili životne dobi nisu u mogućnosti brinuti se sami o sebi, a ista prava ne ostvaruju po drugoj osnovi.

**Sredstva za realizaciju programa** u 2022. godini planiraju se u iznosu od 2.220.000,00 kn, u 2023. godini u iznosu od 2.300.000,00 kn i u 2024. godini u iznosu od 2.400.000,00 kn.

Program 1011 obuhvaća sljedeće projekte s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2022.** | **Plan za 2023.** | **Plan za 2024.** |
| A101101 | Naknade građanima i kućanstvu | 2.220.000,00 | 2.300.000,00 | 2.400.000,00 |

**Program 1012 DONACIJE I OSTALI RASHODI**

**Opis i cilj programa**: Programom se osiguravaju financijska sredstva za financiranje potpore udrugama za kulturu i ostalo, tekuće donacije političkim strankama, dotacije Crveni križ, donacije vjerskim zajednicama, članarina Udruga općina RH, financijske potpore udrugama za sport, tekuće donacije zakladama i fundacijama, ostale donacije, tekuće donacije transfer JVP, tekuće donacije HGSS, tekuće donacije DVD, članarina LAG Međimurski doli i bregi, tekuće donacije Savjet mladih, te ostale tekuće donacije koje se odnose na Božićni sajam i Dane Općine Sveti Juraj na Bregu.

Osnovni cilj programa je unapređenje kvalitete života. Posebni cilj programa je daljnje razvijanje sustava zaštite i spašavanja i poboljšanje uvjeta rada DVD-ova na području Općine, Hrvatske gorske službe spašavanja i Hrvatskog crvenog križa. Promicanje sporta, kulture i rad udruga na području Općine.

**Sredstva za realizaciju programa** u 2022. godini planirana su u iznosu od 4.562.000,00 kn, u 2023. godini u iznosu od 1.600.000,00 kn i u 2023. godini također u iznosu od 1.650.000,00 kn.

Program 1012 obuhvaća sljedeće projekte s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2022.** | **Plan za 2023.** | **Plan za 2024.** |
| A101201 | Tekuće donacije | 4.562.000,00 | 1.600.000,00 | 1.650.000,00 |

**Program 1036 BOGAT I UKLJUČIV ŽIVOT**

**Opis i cilj programa**: Programom se osiguravaju financijska sredstva za izgradnju SRC Rogoznicu, SRC Zasadbreg, dodatna ulaganja na građevinskim objektima – SRC Pleškovec, dodatna ulaganja na građevinskim objektima – Domovi kulture, dodatna ulaganja na građevinskim objektima – energetska obnova Dom kulture Dragoslavec, dodatna ulaganja na građevinskim objektima – Dom kulture DVD Vučetinec, dodatna ulaganja na građevinskim objektima – Dom kulture Frkanovec, dodatna ulaganja na građevinskim objektima – SRC Močvara Okrugli Vrh, dodatna ulaganja na građevinskim objektima – Općinska uprava Pleškovec i dodatna ulaganja na građevinskim objektima – radovi na plinskim instalacijama i grijanju SRC Brezje.

Osnovni cilj programa je stvaranje poticajnog okruženja za razvoj sporta i kulture na području Općine Sveti Juraj na Bregu. Poseban cilj programa je poboljšanje razine kvalitete sporta i kulture na našem području i uključivanje što većeg broja djece i mladih u sport i kulturu.

**Sredstva za realizaciju programa** u 2022. godini planirana su u iznosu od 7.375.000,00 kn.

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2022.** | **Plan za 2023.** | **Plan za 2024.** |
| K103601 | Adaptacija domova kulture, namještaj i opreme | 2.175.000,00 | 0,00 | 0,00 |

**Program 1037 KONKURENTNO I INOVATIVNO GOSPODARSTVO**

**Opis i cilj programa**: Program obuhvaća rashode za izgradnju Poduzetničke zone u Brezju.

Osnovni cilj programa je zadovoljenje potreba izgradnje proizvodnih pogona a posebni cilj je otvaranje novih radnih mjesta.

**Sredstva za provođenje programa** u 2022. godini planiraju se u iznosu od 300.000,00 kn.

Program 1037 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2022.** | **Plan za 2023.** | **Plan za 2024.** |
| T103701 | Izgradnja poduzetničke zone Brezje | 300.000,00 | 0,00 | 0,00 |

**Program 1038 ODRŽIV, INOVATIVAN I OTPORAN TURIZAM**

**Opis i cilj programa**: Predloženim programom želi se izgraditi turistička infrastruktura i dodatna ulaganja na građevinskim objektima za posjetitelje – Jurovski centar

Osnovni cilj programa je unapređenje turizma na području Općine. Posebni cilj programa je povećanje turista u Općinu Sveti Juraj na Bregu.

**Sredstva za realizaciju programa** u 2022. godini planirana su u iznosu od 600.000,00 kn.

Program 1038 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2022.** | **Plan za 2023.** | **Plan za 2024.** |
| A103801 | Turistička infrastruktura | 100.000,00 | 0,00 | 0,00 |
| A103802 | Uređenje centra za posjetitelje - Jurovski centar | 500.000,00 | 0,00 | 0,00 |

**Program 1039 CIVILNA ZAŠTITA**

**Opis i cilj programa**: Programom se osiguravaju financijska sredstva za zadovoljavanje osnovnih potreba vatrogasnih društava.

Osnovni cilj programa je nabava opreme za vatrogasna društva. Poseban cilj programa je poboljšanje razine kvalitete kod intervencija vatrogasnih društva.

**Sredstva za realizaciju programa** u 2022. godini planirana su u iznosu od 30.000,00 kn.

Program 1039 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2022.** | **Plan za 2023.** | **Plan za 2024.** |
| A103901 | Oprema za civilnu zaštitu | 30.000,00 | 0,00 | 0,00 |

**Program 1040 ENERGETSKA UČINKOVITOST I KORIŠTENJE OIE**

**Opis i cilj programa**: Programom se osiguravaju financijska sredstva za energetski i komunikacijski vodovi – javna rasvjeta, energetski i komunikacijski vodovi – betonski stupovi, izgradnja optičke mreže – širokopojasni Internet te javna rasvjeta u poduzetničkoj zoni Brezje.

Cilj programa je zamjena postojećih natrijevih svjetiljka i montaža novih LED rasvjetnih tijela te popuna javne rasvjete. Posebni cilj je smanjenje potrošnje električne energije i podizanje kvalitete života lokalnog stanovništva.

**Sredstva za realizaciju programa** u 2022. godini planirana su u iznosu od 600.000,00 kn.

Program 1040 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2022.** | **Plan za 2023.** | **Plan za 2024.** |
| A104001 | Modernizacija javne rasvjete | 600.000,00 | 0,00 | 0,00 |

**Program 1041 SUVREMENA PROMETNA INFRASTRUKTURA**

**Opis i cilj programa**: Programom se planira modernizacija nerazvrstanih cesta i pješačko-biciklističkih staza na području Općine Sveti Juraj na Bregu.

Cilj programa je modernizacija nerazvrstanih cesta i uređenje autobusnih stajališta i nadstrešnica. Posebni cilj je podizanje kvalitete života lokalnog stanovništva vezano uz prometnu infrastrukturu.

**Sredstva za realizaciju programa** u 2022. godini planirana su u iznosu od 1.400.000,00 kn.

Program 1041 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2022.** | **Plan za 2023.** | **Plan za 2024.** |
| A104101 | Ceste i pješačko-biciklističke staze | 1.200.000,00 | 0,00 | 0,00 |
| A104102 | Autobusna stajališta i nadstrešnice | 200.000,00 | 0,00 | 0,00 |

**Program 1042 KVALITETNO I SUVREMENO OBRAZOVANJE**

**Opis i cilj programa**: Programom se planira Rekonstrukcija Dječjeg vrtića u Brezju.

Cilj programa je proširenje Dječjeg vrtića i dobivanje jedne vrtićke skupine. Posebni cilj je podizanje kvalitete i standarda djece polaznika Dječjeg vrtića u Brezju.

Program 1042 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2022.** | **Plan za 2023.** | **Plan za 2024.** |
| A104201 | Adaptacija vrtića | 400.000,00 | 0,00 | 0,00 |

|  |  |
| --- | --- |
| **RAZDJEL 002** | **PRORAČUNSKI KORISNICI** |
| **GLAVA 00201** | **DJEČJI VRTIĆ JUROVSKA PČELICA** |
| **KORISNIK 00201** | **DJEČJI VRTIĆ JUROVSKA PČELICA** |

**Program 1034 DJEČJI VRTIĆ JUROVSKA PČELICA**

**Opis i cilj programa**: Općina Sveti Juraj na Bregu osnovala je Javnu ustanovu - Dječji vrtić „Jurovska pčelica“ Lopatinec. Dječji vrtić je proračunski korisnik Općine.

Opći cilj programa je povećanje kapaciteta i poboljšanje kvalitete boravka djece u dječjem vrtiću, a posebni cilj je zadovoljenje potrebe za upis sve djece sa liste čekanja u novoosnovani dječji vrtić.

**Sredstva za realizaciju programa** u 2022. godini planirana su u iznosu 1.849.000,00 kn, u 2023. godini u iznosu od 1.915.000,00 kn i u 2024. godini također u iznosu od 1.975.000,00 kn.

Program 1034 obuhvaća sljedeće aktivnosti s planiranim iznosima:

|  |  |  |  |  |
| --- | --- | --- | --- | --- |
| **Aktivnost/****Projekt** | **Naziv** | **Plan za 2022.** | **Plan za 2023.** | **Plan za 2024.** |
| A103401 | Redovna djelatnost vrtić | 1.000.000,00 | 1.050.000,00 | 1.100.000,00 |
| A103402 | Plan i program Dječjeg vrtića Jurovska pčelica | 839.000,00 | 871.000,00 | 907.000,00 |
| A103403 | Nefinancijska imovina vrtić | 10.000,00 | 15.000,00 | 15.000,00 |

* 1. **Rashodi i izdaci prema izvorima financiranja**

Uz ekonomsku, organizacijsku i programsku klasifikaciju, klasifikacija po izvorima financiranja uvedena je u sustav proračuna jedinica lokalne i područne (regionalne) samouprave, kako bi se osiguralo praćenje korištenja sredstava ostvarenih iz različitih izvora prihoda. Za svaki od prihoda određeno je uz koji se od izvora financiranja veže, a rashodi se izvršavaju s obzirom na plan i ostvarenje prihoda prema izvorima.

Izvori financiranja su skupine prihoda i primitaka iz kojih se podmiruju rashodi i izdaci određene vrste i utvrđene namjene.

Izvori financiranja Općine Sveti Juraj na Bregu jesu: opći prihodi i primici, vlastiti prihodi, prihodi za posebne namjene, pomoći, donacije, prihodi od nefinancijske imovine i namjenski primici od zaduživanja.

 **JEDINSTVENI UPRAVNI ODJEL**

 **OPĆINE SVETI JURAJ NA BREGU**